ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019459
ขอให้แก้ไขปัญหาการติดตั้งป้ายหาเสียงของพรรคการเมืองบดบังทัศนวิสัยในการขับรถ บริเวณ ด้านหน้าปากซอยรามอินทรา 77 แขวงรามอินทรา เขตคันนายาว กรุงเทพมหานคร  เนื่องจากผู้ร้องแจ้งว่าพบเห็นมีการติดตั้งป้ายหาเสียงของพรรคการเมือง(ไม่ระบุชื่อพรรค) จำนวน 3 ป้าย ซึ่งเป็นลักษณะการติดตั้งป้ายอยู่บริเวณริมถนนด้านหน้าปากซอย ซึ่งเมื่อผู้ที่สัญจรขับรถออกจากด้านปากซอยฯ จะต้องขับรถยื่นออกไปประมาณครึ่งคัน จึงจะทำให้มองรถที่มาจากอีกทางด้านไม่เห็น  ลักษณะป้ายที่ติดตั้งบดบังทัศนวิสัยการมองรถระดับสายตา ส่งผลให้ผู้ร้องและประชาชนที่สัญจรผ่านไม่ได้รับความสะดวก และเกรงว่าจะทำให้เกิดอุบัติเหตุได้ ประสบปัญหามาประมาณ 3-4 วัน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการอำนวยความสะดวกให้แก่ประชาชนผู้ใช้ถนนเส้นทางดังกล่าวในการสัญจรต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata